CELEX: 31993R1931
Language: el
Date: 1993-07-16 00:00:00
Title: ΚΑΝΟΝΙΣΜΟΣ (ΕΟΚ) αριθ. 1931/93 ΤΗΣ ΕΠΙΤΡΟΠΗΣ της 16ης Ιουλίου 1993 για την τροποποίηση του κανονισμού (ΕΟΚ) αριθ. 1234/93 περί καθορισμού των τιμών αναγωγής των κερασιών για την περίοδο εμπορίας 1993

Avis juridique important

|

31993R1931

ΚΑΝΟΝΙΣΜΟΣ (ΕΟΚ) αριθ. 1931/93 ΤΗΣ ΕΠΙΤΡΟΠΗΣ της 16ης Ιουλίου 1993 για την τροποποίηση του κανονισμού (ΕΟΚ) αριθ. 1234/93 περί καθορισμού των τιμών αναγωγής των κερασιών για την περίοδο εμπορίας 1993  

Επίσημη Εφημερίδα αριθ. L 174 της 17/07/1993 σ. 0034 - 0034

ΚΑΝΟΝΙΣΜΟΣ (ΕΟΚ) αριθ. 1931/93 ΤΗΣ ΕΠΙΤΡΟΠΗΣ της 16ης Ιουλίου 1993 για την τροποποίηση του κανονισμού (ΕΟΚ) αριθ. 1234/93 περί καθορισμού των τιμών αναγωγής των κερασιών για την περίοδο εμπορίας 1993Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 27 παράγραφος 1,  Εκτιμώντας:  ότι ο κανονισμός (ΕΟΚ) αριθ. 1234/93 της Επιτροπής (3) έχει καθορίσει, για την περίοδο εμπορίας 1993, τις τιμές αναγωγής για τα κεράσια που υπάγονται στον κωδικό ΣΟ 0809 20- ότι ο κωδικός αυτός σύμφωνα με τη συνδυασμένη ονοματολογία έχει υποδιαιρεθεί,  για να ληφθεί υπόψη η ύπαρξη δύο διαφορετικών προϊόντων "στα βύσσινα" και στα "άλλα"- ότι υπάρχει, εφέτος, υπερεπάρκεια της αγοράς- ότι διαφαίνεται πως η εφαρμογή της τιμής αναγωγής στα βύσσινα μπορεί να οδηγήσει σε στρεβλώσεις- ότι πρέπει, συνεπώς, να  αποκλειστεί το προϊόν αυτό από την τιμή αναγωγής για την περίοδο εμπορίας 1993- ότι ο παρών κανονισμός αποτελεί μέρος ενός συνόλου μέτρων που θα θεσπιστούν όσον αφορά τις εισαγωγές βυσσίνων και, συνεπώς, πρέπει να εφαρμοστεί από την επόμενη ημέρα της δημοσίευσής του- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1234/93 οι όροι "κωδικός ΣΟ 0809 20" αντικαθίστανται από τους όρους "κωδικοί ΣΟ 0809 20 40 και 0809 20 80".  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για την περίοδο 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 69 της 20. 3. 1993, σ. 7.  (3) ΕΕ αριθ. L 124 της 20. 5. 1993, σ. 32.